text: হালুয়াঘাট উপজেলা বাংলাদেশের ময়মনসিংহ জেলার একটি প্রশাসনিক এলাকা।
  
  অবস্থান ও আয়তন 
  এই উপজেলার উত্তরে - ভারতের আসাম ও মেঘালয় প্রদেশ এবং অসম গারো পাহাড়, পূর্বে ধোবাউড়া উপজেলা, দক্ষিণ পূর্বে পূর্বধলা উপজেলা, দক্ষিণে ফুলপুর উপজেলা, দক্ষিণ পশ্চিমে নকলা উপজেলা ও নালিতাবাড়ী উপজেলা অবস্থিত।
  
  প্রশাসনিক এলাকা 
  হালুয়াঘাট উপজেলায় বর্তমানে ১টি পৌরসভা ও ১২টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম হালুয়াঘাট থানার আওতাধীন।
  
  পৌরসভা:
   হালুয়াঘাট
  
  ইউনিয়নসমূহ:
   ১নং ভুবনকুড়া
   ২নং জুগলী
   ৩নং কৈচাপুর
   ৪নং হালুয়াঘাট
   ৫নং গাজিরভিটা
   ৬নং বিলডোরা
   ৭নং শাকুয়াই
   ৮নং নড়াইল
   ৯নং ধারা
   ১০নং ধুরাইল
   ১১নং আমতৈল
   ১২নং স্বদেশী
  
  ইতিহাস
  
  মুক্তিযুদ্ধে অবদান 
  হালুয়াঘাট শত্রুমুক্ত হয় ৮ ডিসেম্বর। এই থানার সবচেয়ে ভয়াবহ ও ঐতিহাসিক তেলিখালী যুদ্ধ সংঘটিত হয় ৩ নভেম্বর। পাকবাহিনীর অন্যতম শক্তিশালী ঘাঁটি ছিল এই তেলিখালী। এখানে মুক্তিবাহিনী এবং মিত্রবাহিনী যৌথভাবে আক্রমণ চালায়। মুক্তিবাহিনীর কমান্ডার ছিলেন আবুল হাসেম, মিত্রবাহিনীর পক্ষে নেতৃত্ব দেন কর্নেল রঘুবন সিং এবং এই যৌথবাহিনীর নেতৃত্বে ছিলেন সন্ত সিং (বাবাজি)। মুক্তিবাহিনীর পাঁচটি কোম্পানি এবং মিত্রবাহিনী তেলিখালী ক্যাম্পে তিন দিক থেকে আক্রমণ চালায়। যুদ্ধ চলে রাত ৩টা থেকে সকাল ৮টা পর্যন্ত। এতে খতম হয় ১২৪ জন পাকসেনা, ২৫ জন রেঞ্জার এবং ৮৫ জন রাজাকার। আত্মসমর্পণ করেন একজন পাকসেনা ও দুজন রাজাকার। শহিদ হন ৭ জন বীর মুক্তিযোদ্ধা এবং ২১ জন মিত্রবাহিনীর সদস্য। 
  শহিদ মুক্তিযোদ্ধারা হলেন – 
   আক্তার হোসেন সরকার
   হযরত আলী
   আলাউদ্দিন
   শাহজাহান ওরফে বাদশা
   রঞ্জিত গুপ্ত
   শওকত উসমান
   ওয়াজিউল্লাহ ( ইপিআর সদস্য )। 
  মুক্তিযোদ্ধাদের পাঁচটি কোম্পানি হল –
   আলফা গ্রুপ ( কমান্ডার – নুরুল ইসলাম ) 
   ব্রেভো গ্রুপ ( কমান্ডার – আতাউদ্দিন শাহ ) 
   চারলি গ্রুপ ( কমান্ডার – হাফিজউদ্দিন )
   ডেলটা গ্রুপ ( কমান্ডার – হাবিলদার মেজবাহ )
   এডম গ্রুপ ( কমান্ডার – আবদুর রব )। 
  এছাড়া ৬টি কাট-আপ পার্টিতে বিভিন্ন কোম্পানির মুক্তিযোদ্ধার যোগ দিয়েছিলেন এই তেলিখালী যুদ্ধে। হালুয়াঘাট থানায় আরো অনেক যুদ্ধ সংঘটিত হয়। সেগুলোর মধ্যে অন্যতম হল- নাগলা ব্রিজ ধ্বংস ( ২৩ জুলাই ), বিজয়পুর যুদ্ধ ( ২৮ জুলাই ), আইলাতলী ব্রিজ ধ্বংস ( ৫ আগস্ট ), বান্দরঘাটা যুদ্ধ ( ৬ আগস্ট ), কড়ইতলী যুদ্ধ ( ৬ সেপ্টেম্বর ) এবং ধারা যুদ্ধ ( ৮ ডিসেম্বর )। ৬ আগস্টের বান্দরঘাটা যুদ্ধে শহিদ হন বীর মুক্তিযোদ্ধা আজিজুল হক, রিয়াজউদ্দিন এবং আবদুস সালাম।
  
  জনসংখ্যার উপাত্ত
  
  শিক্ষা 
  
   শহিদ স্মৃতি কলেজ 
   হালুয়াঘাট ডিএস আলিম মাদ্রাসা  
   পাবিয়াজুরী স্কুল এন্ড কলেজ
   স্বদেশী এ.এইচ.এস উচ্চ বিদ্যালয়
   ধারা বিশ্ববিদ্যালয় কলেজ
   ঘাশী গাও দ্বি-মুখী উচ্চ বিদ্যালয়
   শাকুয়াই স্কুল এন্ড কলেজ
   বাউসা সর: প্রাথমিক বিদ্যদলয়
   বি কে কে উচ্চ বিদ্যালয়
   বাহির শিমুল উচ্চ বিদ্যালয়
   হালুয়াঘাট আদর্শ মহাবিদ্যালয় 
   বিড়ই ডাকুনী উচ্চ বিদ্যালয়
   আদর্শ উচ্চ বিদ্যালয়
   কুতিকুড়া করুয়াপাড়া উচ্চ বিদ্যালয়
   সেন্ট এন্ড্রজ উচ্চ বিদ্যালয় 
   সেন্ট মেরিস নিম্ন মাধ্যমিক বালিকা বিদ্যালয়
   হালুয়াঘাট মিশন স্কুল 
   ধুরাইল আলীম মাদ্রাসা
  
  অর্থনীতি 
  এই অঞ্চল কৃষিনির্ভর।  প্রধান কৃষি ফসল হলো ধান।  ধান ছাড়াও আরো নানা ধরনের ফসল এর চাষ হয়।  গম,ভুট্টার চাষাবাদ ধান এর পরেই। তরকারি তথা শাকসবজি উৎপাদনে এই অঞ্চল অন্যতম।  প্রায় সব ধরনের আবাদি ফসল এর চাষাবাদ হয়ে থাকে। তাছাড়া বিভিন্ন ফল যেমন আম,জাম,কলা,লিচু তাল, নারকেল, খেজুর ইত্যাদি পাওয়া যায়  ৷
  
  নদীসমূহ 
  হালুয়াঘাট উপজেলায় তিনটি নদী আছে। সেগুলো হচ্ছে ভোগাই নদী, কংস নদ এবং মালিজি নদী।
  
  উল্লেখযোগ্য ব্যক্তিত্ব 
  
   প্রমোদ মানকিন -রাজনীতিবিদ, সমাজ কল্যাণ প্রতিমন্ত্রী।
   আফজাল এইচ খান -রাজনীতিবিদ রাজনীতিবিদ, আইনজীবী, সাংবাদিক,সাবেক সংসদ সদস্য
   টি এইচ খান -আইনজীবী, সাবেকমন্ত্রী ও সাবেক বিচারপতি।  (বিএনপি) ভাইস চেয়ারম্যান।
   জুয়েল আরেং- বর্তমান  সংসদ সদস্য ময়মনসিংহ-১
  
  আরও দেখুন 
   ময়মনসিংহ জেলা;
   ময়মনসিংহ বিভাগ;
   বাংলাদেশের উপজেলাসমূহ।
  
  তথ্যসূত্র
  
  বহিঃসংযোগ
   
  
  বিষয়শ্রেণী:হালুয়াঘাট উপজেলা
  বিষয়শ্রেণী:ময়মনসিংহ জেলার উপজেলা
  বিষয়শ্রেণী:ময়মনসিংহ বিভাগের উপজেলা
title: হালুয়াঘাট উপজেলা